EA ตั้ง 2 บ.ย่อยใหม่ รุกธุรกิจยานยนต์-โลจิสติกส์
EA ตั้ง 2 บ.ย่อยใหม่ รุกธุรกิจยานยนต์-โลจิสติกส์
11 ธ.ค. 2561

บริษัท พลังงานบริสุทธิ์ จำกัด (มหาชน) หรือ EA เปิดเผยว่า บริษัทฯได้จัดตั้งบริษัทย่อยใหม่ 2 บริษัท ประกอบด้วย บริษัท ไมน์ โมบิลิตี คอร์ปอเรชั่น จำกัด (MMC) โดยจดทะเบียนจัดตั้งและเพิ่มทุนวันที่ 13 พฤศจิกายน 2561 ด้วยทุนจดทะเบียน 400 ล้านบาท แบ่งเป็นหุ้นสามัญ 40 ล้านหุ้น มูลค่าหุ้นละ 10 บาท โดยบริษัทฯถือหุ้นในสัดส่วน 99.99% ของทุนจดทะเบียน จากเงินทุนหมุนเวียนของบริษัท โดยมีวัตถุประสงค์ เพื่อประกอบ ผลิต และจัดจำหน่ายยานยนต์
พร้อมทั้ง บริษัท อีเอ สเตชั่น จำกัด (EA Station) (ยังไม่เปิดดำเนินการ) ด้วยทุนจดทะเบียน โดยจดทะเบียนจัดตั้งและเพิ่มทุนวันที่ 14 พฤศจิกายน 2561 ด้วยทุนจดทะเบียน 500,000 บาท แบ่งเป็นหุ้นสามัญ 50,000 หุ้น มูลค่าหุ้นละ 10 บาท ซึ่งบริษัทฯถือหุ้นผ่านบริษัทย่อย ได้แก่ บริษัท พลังงานมหานคร จำกัด “EMN” และบริษัท อีเอ ไบโอ อินโนเวชั่น จำกัด “EBI” คิดเป็นสัดส่วน 52.08% ของทุนจดทะเบียน จากเงินทุนหมุนเวียนของบริษัท โดยมีวัตถุประสงค์เพื่อเป็น Hub และ logistic